Un bărbat de 40 de ani din comuna Roșia Montană a fost reținut de polițiștii din Câmpeni după ce a fost prins în timp ce conducea un autoturism fiind sub influența băuturilor alcoolice.
Potrivit IPJ Alba, la data de 5 martie 2024, în jurul orei 10:20, polițiștii rutieri din Câmpeni au depistat un bărbat de 40 de ani, din comuna Roșia Montană, județul Alba, în timp ce conducea un autoturism, pe strada Libertății din Câmpeni, fiind sub influența băuturilor alcoolice.
În urma testării conducătorului auto, cu aparatul etilotest, a rezultat valoarea de 0,82 mg/l alcool pur în aerul expirat, motiv pentru care a fost condus la spital unde i-au fost recoltate mostre de sânge, în vederea stabilirii alcoolemiei.
Față de conducătorul auto a fost întocmit dosar penal, sub aspectul săvârșirii infracțiunii de conducere sub influența alcoolului și a fost luată măsura reținerii, urmând să fie prezentat Parchetului de pe lângă Judecătoria Câmpeni, pentru dispunerea măsurilor legale.
Urmăriți Alba24.ro și pe Google News
Dacă ți-a plăcut articolul: